  Башҡорт теле дәресенә
үҙанализ
Датаһы: 1 декабрь, 2022 йыл.
Уҡытыусыһы: Ғайсина Гүзәл Сәғитовна, башҡорт гимназияһының башҡорт теле һәм әҙәбиәте уҡытыусыһы.
Мәктәп, класс: 13-сө мәктәп, 8 класс
Дәрес темаһы: «Хәлдәр».
Дәрестең маҡсаттары:

Дәресең тибы: яңы тема....
Дәресте йыһазландырыу: карточкалар, интерактив таҡта, лингафон ҡулайламалар, планшеттар.
Дәрес барышы:
1. Ойоштороу өлөшө.
2. Алынған белемдәрҙе яңыртыу.
3. Яңы теманы аңлатыу.
4. Белемдәрҙе  системаға һалыу, дөйөмләштереү.
5. Йомғаҡлау, баһалау, өй эше биреү.
[bookmark: _GoBack]  Маҡсаттар мәктәп программаһы һәм Яңы быуын федераль дәүләт стандарттары талаптарына ярашлы ҡуйылды. 
Дәрестең тибы йөкмәткеһенә тура килә: уҡыусыларҙы ҡыҙыҡһындырыу тәүге минуттарҙан уҡ ыңғай психологик атмосфера тыуҙырыу ысулы менән үтелгән темаларҙы актуалләштереү (һөйләмдең баш һәм 2 эйәрсән киҫәген) һәм яңы темаға  инеште берләштереүҙән башланды.
«Хәлдәр» темаһын аңлатыу дәүләт стандарттарына ярашлы предмет һәм метапредмет (Башҡортостан тарихы, мәҙәниәте, географияһы, әҙәбиәт) буйынса;    анализлау, фекерләү, проблемалы эҙләнеү, һығымта яһау кеүек методтарҙы ҡулланыу аша шәхес үҫешенә йүнәлтелгән дидактик материалдар (ҙы) (карточкалар, интерактив таҡталағы схемалар һәм видео-фотографиялар, планшеттағы эштәр) ҡулланып ойошторолдо. Был алымдарҙың эффектлылығы уҡыусыларҙың яңы теманы еңел үҙләштереүе, тимәк, эш алымдарын һайлағанда йәш үҙенсәлектәренең иҫәпкә алыныуында күренде. Мәҫәлән, таҡталағы терәк схемалар, һөйләмдәрҙең ябайлығы, биремдәрҙең аңлайышлы булыуы, рус теле грамматикаһы менән сағыштырылыуында һ.б. алымдарҙа асыҡ сағылды. Уҡыусылар менән кире бәйләнеш индивидуаль, парҙарҙа һәм дөйөм класс менән эшләү аша булдырылды.
Предмет буйынса белем биреү, фекерләү һәләтен һәм телмәр үҫтереү, тәрбиәүи моменттар уҡыусыларҙың универсаль уҡыу күнекмәләрен формалаштырыуға алып килде. Шәхси компетенция уларҙың бер-береһен тыңлап, аңлап, лексик теманы эмоциональ ҡабул итеүендә; метапредмет компетенциялар (регулятив, танып-белеү, коммуникатив) дәрестең һәр этабында күҙәтелде. Мәҫәлән, танып-белеү һәм регулятив күнекмәләр дәрестең темаһын, маҡсат һәм бурыстарын, һығымтаны балаларҙың үҙ аллы билдәләүҙәрендә күренһә, коммуникатив компетенция дәрестең һәр этабында уҡыусыларҙың бер-береһенең яуаптарын күҙәтеп, сағыштырып, дөрөҫ һәйләмдәр төҙөп, берҙәм хеҙмәттәшлек итеү аша телмәр үҫтереүҙә сағылды.
Сәләмәтлекте һаҡлау һәм нығытыу дәрес барышында дөрөҫ осанка һаҡлау, дәфтәрҙе дөрөҫ һалыу һ.б. санитар-эпидемиологик сараларҙы һаҡлау (экранға шторы төшөрөү, дәрес алдынан кабинетты елләтеү, ҡул йыуыу), физминуткаға ваҡыт бүлеү кеүек эшмәкәрлектә бойомға ашырылды.
Дөйөм алғанда, уҡыусыларға белем биреүҙе, илһөйәрлек рухы тәрбиәләүҙе тормошҡа ашырыу өсөн дәрес этаптары бер-береһе менән тығыҙ бәйләнештә үрелеп барҙы, эффектлы булды.


